SET เช้าบวกต่อ 13 จุด ตามตปท. อานิสงส์ “บอนด์ยีลด์” ชะลอ-เก็งงบแบงก์ Q2 โต  
SET เช้าบวกต่อ 13 จุด ตามตปท. อานิสงส์ “บอนด์ยีลด์” ชะลอ-เก็งงบแบงก์ Q2 โต ให้แนวต้านแรกที่ 1,575 จุด แนวต้านถัดไป 1,580 จุด แนวรับที่ 1,560 จุด
SET เช้าบวกต่อ 13 จุด ตามตปท. อานิสงส์ “บอนด์ยีลด์” ชะลอ-เก็งงบแบงก์ Q2 โต ให้แนวต้านแรกที่ 1,575 จุด แนวต้านถัดไป 1,580 จุด แนวรับที่ 1,560 จุด
27 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:02 น. อยู่ที่ 1,581.96 จุด เพิ่มขึ้น 13.20 จุด หรือ 0.84% สูงสุดที่ 1,582.39 จุด ต่ำสุดที่ 1,577.64 จุด มูลค่าการซื้อขาย 4.59 พันล้านบาท
นายอภิชาติ ผู้บรรเจิดกุล ผู้อำนวยการอาวุโสฝ่ายวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้รีบาวด์ต่อจากวันศุกร์ (24 มิ.ย.) ตามทิศทางเดียวกับตลาดต่างประเทศ จากปัจจัยอัตราผลตอบแทนพันธบัตรสหรัฐ (Bond Yield) ชะลอเป็น Sentiment ที่ดีต่อตลาดหุ้น รวมทั้งตลาดหุ้นสหรัฐฟื้นตัวแรง และสัปดาห์นี้ลุ้นทำ Window Dressing โดยสถิติตลาดหุ้นไทยไตรมาส 2/65 มีโอกาส 70% ปรับตัวขึ้นและมีผลตอบแทนเฉลี่ย 1.2% อย่างไรก็ตามปัจจัยลบเกี่ยวกับความกังวลเศรษฐกิจทีมีโอกาสเกิดภาวะถดถอย จากการปรับขึ้นดอกเบี้ยของสหรัฐยังคงอยู่
โดยให้แนวต้านแรกที่ 1,575 จุด แนวต้านถัดไป 1,580 จุด แนวรับที่ 1,560 จุด
อย่างไรก็ดียังมีแรงซื้อหุ้นขนาดใหญ่ (Big Cap) ในกลุ่มน้ำมัน กลุ่มแบงก์ กลุ่มค้าปลีก